Basile Boli

**Basile Boli** (født 1967) er en tidligere fotballspiller. Han er særlig kjent for å ha scoret målet som sikret  ettmålsseier over  i finalen av Mesterligaen i 1992/93-sesongen.

Basile Boli ble født i Elfenbenskystens hovedstad Abidjan. I ung alder flyttet Boli med sin familie til Frankrike. Der bosatte de seg i Paris-forstaden Romainville. Fra lokalklubben CA Romainville ankom han 1. divisjonsklubben  i 1981 sammen med sin halvannet år eldre bror Roger. Før det hadde de prøvd lykken i  og , og blitt avvist. Auxerres trener Guy Roux så umiddelbart potensialet deres, og innrullerte dem i klubbens ungdomsavdeling.

Han var aldri av de mest teknisk begavede spillerne. Boli var en kraftfull og innsatsfylt spiller med duellstyrke og hodestyrke som fremste egenskaper. Bare seksten år gammel fikk han 29. april 1983 sin debut i 1. divisjon for Auxerre i en bortekamp mot  som endte uavgjort. I 1983/84-sesongen dro Boli nytte av skadefraværet til av den polske midtstopperen Paweł Janas. Boli grep muligheten til å spille seg til plass på laget ved siden av Jean-Luc Charles. Gjennombruddet hans ble belønnet av fotballbladet *[[France Football]]* med tildeling av prisen Révélation de l'année i 1984, som årets åpenbaring i fransk fotball. Boli beholdt plassen på laget gjennom 1984/85-sesongen. Janas var tilbake i form og tok plass i midtforsvaret ved siden av Boli, som skjøv Charles ut på høyresiden av forsvaret. Fra 1986 dannet Boli midtstopperpar i Auxerre med William Prunier som da tok steget opp fra juniorlaget. Samme året vant Boli den nasjonale franske juniorturneringen Coupe Gambardella med Auxerre, og var også del av det franske U21-landslaget som kvalifiserte seg for sluttspillet i U21-EM i 1986. Han spilte det ene av de to kvartfinale-oppgjørene i mars 1986 da franskmennene røk ut mot Spania, som på høsten vant turneringen. I august fikk Boli sin debut for  da han startet en treningskamp på bortebane mot .

Fotballbladet *France Football* tildelte ham prisen Etoile d'Or for hans innsats i 1988/89-sesongen. Prisen ble gitt den spilleren i fransk fotball som oppnådde det høyeste poengsnittet på bladets spillerbørs.

I 1990 forlot han Auxerre til fordel for Marseille - den regjerende seriemesteren de to foregående sesongene - der han tok plass i lagets midtforsvar sammen med Carlos Mozer og Bernard Casoni. I hans første sesong med Marseille ble han seriemester, samt tapende finalist i Serievinnercupen og Coupe de France. Bare lagets stjernespiss Jean-Pierre Papin laget flere mål for Marseille i seriespillet enn de åtte Boli bidro med den sesongen. Boli ble seriemester med Marseille også i hans andre og tredje sesong for klubben. Den tredje sesongen spilte han også en avgjørende rolle da Marseille ble det første franske laget til å vinne Mesterligaen. I finalen mot  ekspederte han et hjørnespark fra Abedi Pelé i mål med pannebrasken. Bare tre dager senere laget han, med et kraftfullt hodestøt fra kanten av sekstenmeteren, det avgjørende målet i en seier over , som sikret Marseille sesongens seriemesterskap. Et seriemesterskap Marseille senere ble fratatt da klubben ble funnet skyldig i å ha betalt bestikkelser. 1993/94-sesongen var sportslig sett Bolis svakeste for Marseille, og samtidig også hans siste for klubben. Ikke bare endte laget på andreplass bak Paris Saint-Germain, men klubben ble tvunget ned til 2. divisjon som straff for bestikkelsesskandalen. I likhet med de fleste andre av lagets fremste profiler forlot Boli klubben etter nedrykket.

I juni 1994 fikk skotske  tilslaget på ham for en overgangsum på £2,7 millioner. Boli fant seg aldri til rette i Skottland. Med Rangers vant han det skotske seriemesterskapet den enslige sesongen han spilte for klubben.

Boli vendte tilbake til Frankrike i august 1995 da  kjøpte ham for £2 millioner like før det franske overgangsvinduet stengte. Oppholdet i fyrstedømmet ble verken vellykket eller langvarig. I en kamp mot engelske  i UEFA Cupen pådro han seg en alvorlig hodeskade i kollisjon med egen målvakt Marc Delaroche. Boli maktet ikke å vise seg fra sin beste side for Monaco, og i desember 1995 ble kontrakten med klubben avsluttet.

I 1996 fortsatte han karrieren for japanske Urawa Red Diamonds. Boli spilte to sesonger i Japan før han avsluttet spillerkarrieren tredve år gammel. 

Han spilte totalt 45 herrelandskamper for Frankrike. Tiden han spilte på landslaget var en lite fruktbar periode for franskmennene. Laget mislykkes å kvalifisere seg for EM-sluttspillet i 1988 og VM-sluttspillet i 1990. Frankrike imponerte i kvalifiseringen til EM i 1992. Men klarte ikke å følge opp de gode resultatene i sluttspillet. Laget ble slått ut allerede i gruppespillet. I en amper gruppespillkamp mot  gjorde Boli seg bemerket da han skallet ned Stuart Pearce uten at dommerne fikk det med seg. Boli var involvert i kvalifiseringskampene til VM i 1994. En kneskade forhindret ham fra deltakelse i det flaue hjemmetapet for  i november 1993, som førte til at franskmennene mislykkes å kvalifisere seg for VM-sluttspillet i 1994. Boli spilte aldri for Frankrike etter det.

I april 2016 ansatte Olympique de Marseille ham som sportskoordinator.

Hans far er senegaleser, og har vært tilhenger av Olympique de Marseille siden han ankom byen Marseille før sønnene ble født. Selv var Basile Boli tilhenger av Paris Saint-Germain som barn, oppvokst som han var i Paris, og var ballgutt for klubben.

## Karriereoversikt

## Referanser


## Eksterne lenker
* 
*  Basile Boli – Fédération Française de Football

## Kilder
*